Vel er er det ikke sommertemperaturer endnu, men efter en lang vinter klamrer de fleste sig til ethvert tegn på forår. Og nu kan TV2 Vejret melde om ny varmererkord for året. Den blev sat klokken 13.30 i Silstrup ved Thisted med hele 12,7 grader. Årets hidtil varmeste dag blev overraskende nok registreret i januar, hvor man i Karup kunn glæde sig over 11,7 grader. Årsagen til det varme vejr er lun luft fra nordvest kombineret med solskin. Opklaringen finder sted i en luft, som har taget den lange tur fra den centrale del af Atlanterhavet og vest og nord om de britiske øer, for så at strømme ned over os fra nord og nordvest, skriver TV2 Vejret. Luften er derved lun på grund af sin oprindelse, og da den har været en tur over de norske fjelde er den også blevet relativ tør med en fin opklaring til følge i det nordlige Jylland. Og det er ikke kun i Nordjylland, at man har registreret forårstegnene. Faktisk kan man nord for en linie fra Thyborøn til Aarhus måle to-cifrede grader.

Opsummering:
Termometeret har sneget sig opover hele dagen, og der er for lidt siden sat varmerekord i det nordjyske.